बिजली कटौती से किसान परेशान
भिंड | जिले में आए दिन हो रही बिजली कटौती से लोग परेशान हैं। पिछले एक महीने से तो बिजली का कोई शेड्यूल ही नहीं रह गया है। कब बिजली आएगी या कब चली जाएगी। इस संबंध में स्थानीय लोगों ने बिजली कंपनी के अधिकारियों से कई बार शिकायत की है, लेकिन अधिकारी ध्यान नहीं दे रहे हैं।
बिजली कटौती के चलते शहर एवं ग्रामीण क्षेत्र में बिजली उपकरण शो-पीस बनकर रह गए हैं और लोगों में बिजली महकमे के प्रति आक्रोश पनपता जा रहा है। ऐसे में बिजली महकमा भी पूरी मनमानी पर उतर आया है। मनमाने तरीके से बिजली की कटौती की जा रही है। सप्लाई आने-जाने का कोई समय निर्धारित नहीं है। लिहाजा ग्रामीण क्षेत्र में किसान रबी फसल की सिंचाई नहीं कर पा रहे हैं।
कुटीर उद्योग चौपट, पेयजल की परेशानी
बिजली की अघोषित कटौती से जिले में लगे सभी तरह के कुटीर उद्योग में कामकाज प्रभावित हो रहा है। पेयजलापूर्ति भी प्रभावित है। जिसकी वजह से लोगों को पीने के पानी के लिए इधर-उधर भटकना पड़ रहा है।
hin_Deva hin_Deva hin_Deva hin_Deva hin_Deva